To personer måtte uafhængigt af hinanden anholdes af Nordjyllands Politi, efter de havde udøvet vold mod to andre personer i Jomfru Ane Gade. Først tildelte en mand en anden flere knytnæveslag i ansigtet på et dansegulv i den populære festgade. Ifølge politiets vagtchef var overfaldet helt umotiveret, og manden er nu sigtet for vold. Han vil senere på dagen blive afhørt af politiet. Senere på natten blev også en dørmand tildelt slag i ansigtet, og også her blev gerningsmanden taget med af politiet. Udover det har yderligere to personer tilbragt natten i detention - en i Aalborg og en i Frederikshavn.

Referat:
Berusede bygængere måtte hentes af politiet.